CELEX: 62020CN0693
Language: ro
Date: 2020-12-21 00:00:00
Title: Cauza C-693/20 P: Recurs introdus la 21 decembrie 2020 de Intermarché Casino Achats împotriva Hotărârii Tribunalului (Camera a noua extinsă) din 5 octombrie 2020 în cauza T-254/17, Intermarché Casino Achats/Comisia

22.2.2021   
            
            
               RO
            
            
               Jurnalul Oficial al Uniunii Europene
            
            
               C 62/20
            
         
      Recurs introdus la 21 decembrie 2020 de Intermarché Casino Achats împotriva Hotărârii Tribunalului (Camera a noua extinsă) din 5 octombrie 2020 în cauza T-254/17, Intermarché Casino Achats/Comisia
      (Cauza C-693/20 P)
      (2021/C 62/24)
      Limba de procedură: franceza
      
         Părțile
      
      
         Reclamantă: Intermarché Casino Achats (reprezentanți: Y. Utzschneider, J. Jourdan, C. Mussi, S. Eder, avocați)
      
         Celelalte părți din procedură: Comisia Europeană, Consiliul Uniunii Europene
      
         Concluzile recurentei
      
      
                  —
               
               
                  anularea în parte a Hotărârii Tribunalului din 5 octombrie 2020 în cauza T-254/17, în măsura în care prin aceasta s-a respins în parte acțiunea introdusă de Intermarché Casino Achats având ca obiect anularea Deciziei Comisiei Europene din 9 februarie 2017 adoptate în temeiul articolului 20 alineatele (1) și (4) din Regulamentul nr. 1/2003 (cazul AT.40466 – Tute 1) și în măsura în care a obligat reclamanta la plata cheltuielilor de judecată;
               
            
                  —
               
               
                  anularea articolului 1 litera (a) din Decizia Comisiei din 9 februarie 2017 în cauza AT.40466, citată anterior;
               
            
                  —
               
               
                  obligarea Comisiei la plata tuturor cheltuielilor de judecată.
               
            
         Motivele şi principalele argumente
      
      În cadrul primului motiv, recurenta susține că Tribunalul a săvârșit o eroare de drept prin faptul că a respins excepția de nelegalitate a articolului 20 alineatele (1) și (4) din Regulamentul nr. 1/2003, întemeiată pe lipsa unor căi de atac adecvate împotriva desfășurării inspecțiilor, ceea ce nu este conform cu cerințele unei căi de atac efective consacrate la articolul 47 din Carta drepturilor fundamentale și cu jurisprudența Curții Europene a Drepturilor Omului.
      În cadrul celui de al doilea motiv, recurenta arată că Tribunalul a săvârșit o eroare de drept întrucât a considerat că documentele prezentate de Comisie pentru a demonstra existența unor indicii serioase privind încălcarea la data inspecției puteau fi luate în considerare fără a respecta formalismul impus de Regulamentul nr. 1/2003 și Regulamentul nr. 773/2004. Această eroare a afectat concluzia Tribunalului potrivit căreia Comisia dispunea de indicii serioase privind existența încălcării menționate la articolul 1 litera (a) din decizia de inspecție. Prin refuzul de a anula articolul 1 litera (a) din decizia de inspecție, Tribunalul a încălcat, așadar, dreptul la inviolabilitatea domiciliului consacrat la articolul 7 din Carta drepturilor fundamentale.
      În cadrul celui de al treilea motiv, recurenta susține că Tribunalul a săvârșit o eroare de drept întrucât a considerat că dreptul la inviolabilitatea domiciliului consacrat la articolul 7 din Carta drepturilor fundamentale nu impunea deciziei de inspecție să prevadă o limită în durata inspecțiilor și întrucât a refuzat să anuleze decizia pentru acest motiv.